b'\n_START_ARTICLE_\nRootsi Sotsiaaldemokraatlik T\xc3\xb6\xc3\xb6lispartei\n_START_SECTION_\nPartei ideoloogia\n_START_PARAGRAPH_\nIdeoloogiliselt on partei sotsiaaldemokraatlik. Partei on t\xc3\xa4isliige Sotsialistlikus Internatsionaalis ja seda toetavad sinikraet\xc3\xb6\xc3\xb6tajad, intellektuaalid ja avaliku sektori t\xc3\xb6\xc3\xb6tajad. T\xc3\xb6\xc3\xb6lispartei saab palju tuge Rootsi Ameti\xc3\xbchingute F\xc3\xb6deratsioonilt (rootsi keeles l\xc3\xbchend LO), mis esindab umbes 90% Rootsi t\xc3\xb6\xc3\xb6listest. Partei programm kombineerib valitsuse suunatud majanduse ja heaoluriigi p\xc3\xb5him\xc3\xb5tteid.\n_START_SECTION_\nPartei liikmeskond\n_START_PARAGRAPH_\n2014. aastal oli parteil umbes 100 000 liiget. Partei \xc3\xbchendab umbes 2500 \xc3\xbcle riigi asuvat kohalikku haru.\n_START_SECTION_\nPartei organisatsiooniline struktuur\n_START_PARAGRAPH_\nRootsi sotsiaaldemokraatlikus liikumises on eri sihtr\xc3\xbchmadele suunatud iseseisvaid organisatsioone. Rahvuslik F\xc3\xb6deratsioon Sotsiaaldemokraatlikud Naised Rootsis (rootsi keeles S-kvinnor) koondab sotsiaaldemokraatlikke naisi. Rootsi Sotsiaaldemokraatlike Noorte Liiga (rootsi keeles Sveriges Socialdemokratiska Ungdomsf\xc3\xb6rbund v\xc3\xb5i SSU) koondab noorte liikumist. Sotsiaaldemokraatlikud \xc3\x9cli\xc3\xb5pilased (rootsi keeles Socialdemokratiska Studentf\xc3\xb6rbundet) koondab sotsiaaldemokraatidest \xc3\xbcli\xc3\xb5pilasi. Kristlik Vennaskond (rootsi keeles Broderskap) korraldab kristlikke sotsiaaldemokraate.\n_START_SECTION_\nRSDTP valimistel\n_START_PARAGRAPH_\nPartei on Euroopa Sotsialistide Partei liige. Euroopa Parlamendi valimistel saadi 5 kohta Rootsile m\xc3\xa4\xc3\xa4ratud 19st (23,9% h\xc3\xa4\xc3\xa4ltest). 2006. aasta Rootsi parlamendivalimistel saadi 35,2% h\xc3\xa4\xc3\xa4ltest (130 kohta 349-st), mis on T\xc3\xb6\xc3\xb6lispartei n\xc3\xb5rgim tulemus oma ajaloos. Erakond kaotas v\xc3\xb5imu M\xc3\xb5\xc3\xb5duka Koalitsioonipartei juhitud parem- ja keskparteide blokile Allianss Rootsi Eest. Partei liider G\xc3\xb6ran Persson teatas valimiskaotuse selgumise j\xc3\xa4rel oma tagasiastumisest liidri kohalt. 17. m\xc3\xa4rtsist 2007 kuni 25. m\xc3\xa4rtsini 2011 oli partei esimees Mona Sahlin, esimene naine partei juhi ametikohal. P\xc3\xa4rast teda oli ametis H\xc3\xa5kan Juholt, kes astus tagasi jaanuaris 2012.'